പെരിയാറിലെ ജലനിരപ്പ്: ആശങ്കവേണ്ടെന്ന് മന്ത്രി കൃഷ്ണന്കുട്ടി ആലുവ: പെരിയാറിലെ ജലനിരപ്പ് ഉയരുന്നത് കൃത്യമായി നിരീക്ഷിക്കുന്നതിന് ആലുവയിലും കാലടിയിലും പ്രത്യേക സംവിധാനം ഏര്പ്പെടുത്തിയിട്ടുണ്ടെന്നും ഇപ്പോഴത്തെ സാഹചര്യത്തില് ആശങ്കപ്പെടേണ്ടതില്ലെന്നും വൈദ്യുതി മന്ത്രി കെ. കൃഷ്ണന്കുട്ടി പറഞ്ഞു. ഇടുക്കി, ഇടമലയാര് ഡാമുകള് തുറന്ന സാഹചര്യത്തില് ആലുവയില് പെരിയാറിലെ ജലനിരപ്പ് പരിശോധിച്ച ശേഷം മാദ്ധ്യമ പ്രവര്ത്തകരോട് സംസാരിക്കുകയായിരുന്നു മന്ത്രി. 20, 21 തീയതികളില് യെല്ലോ അലര്ട്ട് ആയിരുന്നത് കേന്ദ്ര കാലാവസ്ഥ മുന്നറിയിപ്പ് പ്രകാരം ഓറഞ്ച് അലര്ട്ട് ആയിരിക്കുകയാണ്. അതിനാല് മഴ കുറയാനാണ് സാദ്ധ്യത. എന്നിരുന്നാലും കെ.എസ്.ഇ.ബിയുടെ നഷ്ടത്തേക്കാള് മനുഷ്യജീവനാണ് വിലയെന്നതിനാലാണ് ഡാമുകള് തുറക്കാന് തീരുമാനിച്ചത്. നിയന്ത്രിതമായി തുറക്കുന്നതിനാല് മനുഷ്യജീവന് യാതൊരു ഭീഷണിയുമില്ല. പമ്ബയും ജലനിരപ്പ് ഉയര്ന്നുള്ള ഭീഷണിയില്ല. ഒരിടത്തും അപകടനിലയിലേക്ക് ജലനിരപ്പ് ഉയര്ന്നിട്ടില്ല. 3.76 മീറ്ററാണ് ആലുവയിലെ അപകടനില. നിലവില് 1.17 മീറ്റര് വെള്ളം മാത്രമാണുള്ളത്. 2.5 മീറ്ററിലാണ് അപകട മുന്നറിയിപ്പ് നല്കുന്നത്. കാലടിയില് 10 മീറ്ററാണ് അപകടനില. ഒമ്ബത് മീറ്ററില് അപകടമുന്നറിയിപ്പാണ്. നിലവില് 3.15 മീറ്റര് മാത്രമാണ് ജലനിരപ്പ്. എന്തെങ്കിലും കാരണവശാല് ജലനിരപ്പ് അനിനിയന്ത്രിതമായാല് ഇടുക്കിയില് വെള്ളം തുറന്നുവിടുന്നത് നിയന്ത്രിക്കുമെന്നും മന്ത്രി പറഞ്ഞു. കെ.എസ്.ഇ.ബിക്ക് നഷ്ടം 18.24 കോടി കഴിഞ്ഞ ദിവസങ്ങളിലെ പ്രകൃതി ദുരന്തങ്ങളിലായി വൈദ്യുതി ബോര്ഡിന് 18.24 കോടി രൂപ നഷ്ടമുണ്ടായതായാണ് പ്രാഥമിക നിഗമനമെന്ന് മന്ത്രി പറഞ്ഞു. അണക്കെട്ട് തുറന്നുവിട്ടതില് മാത്രം 10 കോടി രൂപയുടെ നഷ്ടമുണ്ടായി. ഉറുമി, പെരുംതേനരുവി പദ്ധതികളില് 10 മെഗാവാട്ട് വൈദ്യുതി ഉത്പാദനം കുറഞ്ഞതായും മന്ത്രി പറഞ്ഞു.